
ПРЕДСЕДАТЕЛЯ  НА

ОБЩИНСКИ  СЪВЕТ
ГР. БУРГАС
ДОКЛАДНА  ЗАПИСКА

ОТ
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на проект за предварителен договор по реда на  чл.15, ал.3 и ал.5 от ЗУТ във връзка с процедура по изменение на ПУП-ПРЗ за УПИ VIII и УПИ ХII-650 в кв.43Г по плана на ж.к.“Лазур“, гр.Бургас, ПИ с идентификатори 07079.607.433 и 07079.607.432 по КК на гр.Бургас. 

УВАЖАЕМИ ОБЩИНСКИ СЪВЕТНИЦИ,
С Решение №40-9/26.07.2022г., Общински съвет – Бургас е дал съгласие за провеждане на процедура по изменение на Подробен устройствен план – план за регулация и застрояване /ПУП – ПРЗ/ за УПИ VIII и УПИ XII-650, кв.43Г по плана на ж.к. „Лазур“, гр.Бургас /ПИ с идентификатор 07079.607.433 и 07079.607.432 по КККР на гр.Бургас/, по реда на чл.134, ал.2, т.6, във връзка с чл.15, ал.3 и ал.5 от ЗУТ.

Изработването на проекта е разрешено със Заповед №3219/21.09.2022г. на Заместник-кмет „Строителство, инвестиции и регионално развитие“ на Община Бургас, по реда на чл.135, ал.3 от ЗУТ.

Съгласно действащ ОУП на гр. Бургас, одобрен с Решение №51-1/21.07.2011 г. на Общински съвет-Бургас, имотите попадат в устройствена зона 4/Жг, представляваща жилищна устройствена зона с преобладаващо застрояване с голяма височина, с допустими градоустройствени показатели за застрояване, както следва - Плътност до 80%, Височина над 15,00м, Кинт до 3,0 и Озеленяване мин.20%. Състои се предимно от жилищни сгради, като се допуска изграждане на административни и делови сгради, хотели, научни и учебни заведения, обекти на социалната инфраструктура, културата, търговията, услугите, подземни и етажни паркинги и гаражи, търговско-складови и безвредни производства, обекти на инженерната инфраструктура и други. 

ПИ с идентификатор 07079.607.433 по КККР на гр.Бургас, с площ 255 кв.м. е общинска частна собственост, урбанизирана територия, с начин на трайно ползване – ниско застрояване (до 10м). Имотът е съответен на УПИ VIII, кв.43Г по плана на ж.к. „Лазур“, гр.Бургас.

ПИ с идентификатор 07079.607.432 по КККР на гр.Бургас, с площ 298 кв.м. е частна собственост и представлява урбанизирана територия с начин на трайно ползване – незастроен имот за жилищни нужди. Имотът е идентичен с бивш имот пл.№650, въведен в недействащия кадастрален план на ж.к. „Лазур“ през 1996г. със Заповед на Кмета на Община Бургас.

Със Заповед №73/27.01.1998г. на Кмета на община Бургас е одобрено ЧИ на ЗРП на кв.43Г на ж.к.Лазур, с което се обособява нов парцел XII за бивш имот с пл.№650 с предвидено свързано 5-етажно застрояване. 
Със Заповед №293/30.03.2001г. на Зам. кмет е одобрен частичен квартално-застроителен и силуетен план за парцели XII, XIII и VIII в кв.43Г по плана на ж.к. „Лазур“, определящ с точни мерки разположението и височината на предвиденото свързано застрояване.
Съгласно действащ план, имотът попада частично в УПИ ХII-650 в кв.43Г по плана на ж.к.“Лазур“, гр. Бургас и в улична регулация, като към момента сроковете за отчуждаване по реда на чл.208 от ЗУТ са изтекли. 

С проекта за изменение на Подробен устройствен план – план за регулация и застрояване /ПУП – ПРЗ/ за УПИ VIII и УПИ XII-650, кв.43Г по плана на ж.к. „Лазур“, гр.Бургас /ПИ с идентификатор 07079.607.433 и 07079.607.432 по КККР на гр.Бургас/, при условията на чл.15, ал.3 и ал.5 от ЗУТ и при съобразяване с действащата улична регулация, се променя дворищно-регулационната граница между УПИ XII-650 (ПИ 07079.607.432) и VIII (ПИ 07079.607.433), като на основание чл.208 от ЗУТ, от ПИ с идентификатор 07079.607.432 се отнемат 26 кв.м., попадащи в улица; 26 кв.м. се отнемат от УПИ VIII (ПИ 07079.607.433) и се придават към УПИ XII-650; УПИ XII се отрежда за нов ПИ с проектен идентификатор 07079.607.637 по кадастрална карта; УПИ VIII се отрежда за нов ПИ с проектен идентификатор 07079.607.638 по кадастрална карта,  при предвиждане на ново свързано средноетажно застрояване в двата имота, указано с ограничителни и задължителни линии на застрояване, разположено на нормативни отстояния в нов УПИ XII-637 и с допуснати намалени отстояния през дъното на нов УПИ VIII-638, при условията на чл.36, ал.3 от ЗУТ, с допустими градоустройствени показатели за застрояване за устройствена зона „4/Жг“ по действащ ОУП на гр.Бургас, както следва: Височина – до 15м.; Плътност – до 80%; Кинт – до 3,0; Озеленяване – мин.20% и паркиране в границите на имотите.

В съответствие с ПУП-ПРЗ, на основание чл.113, ал.2 от ЗУТ, е изготвен Работен устройствен план със силуетни планове, с който са конкретизирани размерите и височините на новопредвиденото застрояване в графичната част на работния устройствен план и в силуетен план, както и отстоянията между сгради и до регулационните граници, с указани височини на кота било и кота корниз в абсолютни коти, обвързани с прилежащия терен.

На основание чл.36, ал.3 от ЗУТ, с оглед архитектурно-градоустройствено оформяне на квартала със свързано застрояване, за да се съобрази височината на застрояването в УПИ VIII с височината на заваренaта сграда в УПИ XIII-656, съгласно действащ ПУП, е допуснато разстоянието между застрояването в УПИ VIII и съседните сгради в УПИ V-664 и УПИ VI-624 през дъното на урегулирания поземлен имот, да се намали с до една трета.

Приложено е становище изх.№ПД-272/1/15.02.2023г на РИОСВ-Бургас, в което е указано, че не е необходимо провеждане на процедура по реда на глава втора от Наредбата за ОС и че в имотите няма пясъчни дюни.

Към ПУП е изготвен трасировъчен чертеж с координатен регистър и баланс на територията, съгласуван от Главен експерт „Геодезия“ при Община Бургас.

Проектите за изменение на ПУП-ПРЗ и РУП са разгледани на заседание на ОЕСУТ при Община Бургас, проведено на 22.11.2023г. Видно от Протокол №21/22.11.2023г. по т.11 от дневния ред, ОЕСУТ е приел проектите, като е указал разработката да се обяви на заинтересованите собственици и изменението на ПУП-ПРЗ да се съгласува със СГКК-гр.Бургас.

ПУП е обявен на заинтересованите лица по чл.131 от ЗУТ, по реда на чл.128, ал.3 и ал.5 от ЗУТ. Видно от акт за приключило обявяване от 28.12.2023г., в законоустановения срок не са постъпили възражения. 
В изпълнение на изискванията на Наредба № РД-02-20-5 от 15.12.2016г. за съдържанието, създаването и поддържането на КККР, в съответствие с изменението на ПУП-ПРЗ, са представени: удостоверение №25-17206-22.01.2024г. за приемане на проект за изменение на кадастралната карта и кадастрални регистри, издадено от СГКК-гр.Бургас, ведно с приложение към него; скица-проект №15-225540-06.03.2024г. за проектен имот с идентификатор 07079.607.641; скица-проект №15-225526-06.03.2024г. за проектен имот с идентификатор 07079.607.640 и скица-проект №15-225520-06.03.2024г. за изменение на КККР за ПИ с идентификатори 07079.607.433, 07079.607.432, сграда с идентификатор 07079.607.433.

За продължаване на процедурата по одобряване на ПУП по реда на чл.15, ал.3 и ал.5 от ЗУТ е необходимо сключване на предварителен договор, за което Община Бургас е възложила на независим оценител, по смисъла на Закона за независимите оценители,  изготвяне на експертни оценки за определяне пазарната стойност на реални части от имоти, засегнати от изменението на ПУП. 

В съответствие с предвижданията на ПУП, са приложени проекти на предварителни договори по реда на чл.15, ал.3 и ал.5 от ЗУТ, между собствениците на ПИ, частна собственост и Община Бургас.

Предвид изложеното, и на основание чл.21, ал.1, т.8 и т.11 от ЗМСМА, чл. 134, ал.2, т.6  във връзка с чл.15, ал.5 и ал.3 от ЗУТ, като взех предвид Решение №40-9/26.07.2022г., Общински съвет – Бургас, Заповед №3219/21.09.2022г. на Заместник-кмет „Строителство, инвестиции и регионално развитие“ на Община Бургас, Протокол №21/22.11.2023г. по т.11 от дневния ред на ОЕСУТ при Община Бургас, скици-проекти от СГКК-гр. Бургас за изменение на КККР и проект на предварителен договор по реда на чл.15, ал.3 и ал.5 от ЗУТ, предлагам Общински съвет Бургас да вземе следните:

Р Е Ш Е Н И Я:

1. На основание чл.21, ал.1, т.8 от ЗМСМА и чл.129, ал.1 във връзка с чл.15 , ал.3 и ал.5 от ЗУТ, Общински съвет Бургас одобрява приложения проект на предварителен договор, за прехвърляне на собственост по реда на чл. 15, ал. 3 и ал. 5 от ЗУТ. 
2.  Окончателен договор за прехвърляне на собствеността върху описаните в т. I от договора реални части от имоти да се сключи след  влизане в сила на проекта за изменение на Подробен устройствен план – план за регулация и застрояване /ПУП – ПРЗ/ за УПИ VIII и УПИ XII-650, кв.43Г по плана на ж.к. „Лазур“, гр.Бургас /ПИ с идентификатор 07079.607.433 и 07079.607.432 по КККР на гр.Бургас/.
Приложения: Решение №40-9/26.07.2022г., Общински съвет – Бургас; Заповед №3219/21.09.2022г. на Заместник-кмет „Строителство, инвестиции и регионално развитие“ на Община Бургас; Протокол №21/22.11.2023г. по т.11 от дневния ред на ОЕСУТ при Община Бургас; скици-проекти от СГКК-гр. Бургас за изменение на КККР и проект на предварителен договор по реда на чл.15, ал.3 и ал.5 от ЗУТ.
ДИМИТЪР НИКОЛОВ

Кмет на Община Бургас 










